text: Japanske specialister snitter specialiteter i Sønderjylland
  21 november 2016 kl. 16.54
  26 japanere er lige nu på besøg i Årøsund, hvor de forarbejder rogn til den japanske specialitet Sujiko.
  Det er både fordi, de har nogle fabrikshemmeligheder og fordi, de foretrækker at gøre tingene selv, at to japanske firmaer hvert år sender et hold medarbejdere den lange vej fra Japan til Årøsund.
  På AquaPris  slagteri i Årøsund  forarbejder de japanske specialister ørredrogn, der er en særlig specialitet i landet.
  Arbejdet med ørredrognen foregår under skrappe krav, bl.a. kræver japanerne, at fisken kun må være død i to timer inden indvolde og rogn, bliver taget ud af fisken.
  Japanerne skal være i Årøsund frem til den 22. december og bor rundt omkring i lejede huse og sommerhuse i området.
  
  